Bilen kan bli din personlige trener
Den tyske premiumbilprodusenten presenterte i slutten av forrige uke en rekke systemer som skånsomt skal sørge for at sjåføren både blir mer uthvilt og mindre stresset. Hør bare hva forskningskjøretøyet kan by på: En egen pute på rattet og et spesielt sete skal gjøre det mulig for sjåføren å heve setet så mye at du behagelig skal kunne slenge bena på den spesialdesignede puten som settes på rattet. En liten høneblund på under 20 minutter skal nemlig ifølge bilprodusenten både være bra for sjåførens konsentrasjon, stressnivå og prestasjon bak rattet.På den årlige teknologimessen i Las Vegas i januar måned viste Ford frem et system som skulle gjøre bilen til din egen fastlege. En pulsmåler i setet skal for eksempel kunne kutte alle innkomne telefonsamtaler når pulsen indikerer stress. Et integrert pollenvarsel i bilen skal også automatisk kunne stille ventilasjonsanlegget inn på omluft når det er mye pollen i luften.Også ventilasjonsanlegget i fremtids Mercedesen er utstyrt med spesielle parfymelukter som enten skal hjelpe til med å holde deg våken når du kjører (da benyttes en mentolduft) og avslappet når du slår av tenningen og skal ta en liten høneblund (da benyttes en appelsinduft ifølge bilprodusentens informasjon om systemet.) Et såkalt smart stereoanlegg skal også sørge for at både overgangene mellom søvn og våken tilstand og om du kjører eller sover, skal bli optimalt tonesatt av passende musikk. Utstyret er i første omgang tenkt brukt på større trailere men flere av systemene kan også bli å finne i fremtidens stjernebiler.
Forskjellige parfymedufter, pute på rattet og treningstips på video spesielt tilpasset sjåføren er blant de nye systemene Mercedes nå prøver ut.